Ikki oylik chaqalog`ini Moskva metrosiga tashlab ketgan o`zbekistonlik ayol qo`lga olindi (video)

Chaqaloq o`g`il bola bo`lib, uni metro xodimi ko`rib qolgan va "Tez yordam" mashinasini chaqirgan. Hozirda chaqaloq shifokorlar nazoratida. Ayolga esa go`dakni xavfli vaziyatda tashlab ketgani uchun jinoiy ish qo`zg`atilgan.  
Ayol tergovda ilojsizlikdan shu ishga qo`l urganini va o`z ishidan pushaymonligini aytmoqda.
Polisiya 29- yoshli o`zbekistonlik M. Karimovani qo`lga olganda u o`z qilmishini darrov tan oldi. Aytishicha bir yilcha oldin o`z qishlog`idan bu erga ishlashga kelgan. Avval Moskva viloyatidagi korxonalardan birida payvandchi bo`lib ishlagan, so`ng baliq korxonasida faoliyat olib borgan. Keyin u erdan ham bo`shab ketgan va farroshlik qilgan.  
Keyinchalik Markaziy Osiyolik yigit bilan tanishib, birga yashay boshlashgan va undan homilador bo`lgan. Ayol yigitga yangilikni etkazganida sevgilisi hali oilali, bolali bo`lishga tayyor emasligini aytgan. Keyin u bolasini bir o`zi katta qilishga qaror qilgan. Ammo qorni bilinib qolganida uni ishdan bo`shatib yuborishgan. Shundan so`ng tug`ishi bilanoq boladan qutulish haqidagi xayollar uning miyasini egallagan. 
Bolasi ikki oylik bo`lganda o`z tanishi Ulug`bek ismli yigitdan mashinasida metro bekatigacha olib borib kelishini istimos qilgan. U erda bolasini bir tanishiga bermoqchiligini aytgan. Haydovchi uni aytgan joyiga olib borgan va bir o`zini yana qaytarib uyiga oli borgan. Ammo ayol bolani shundoq ko`chaga tashlab kelganini bilmagan. Ulug`bekning avtomobili kuzatuv kamerasiga tushib qolgan va u orqali polisiya ayolni topib olgan. Video:
 
(v Tas-Ix)